saṃgrahītúrgr̥hā́nparétyāśvinaṃ dvíkapālam puroḍā́śaṃ nírvapati sáyonī vā́ aśvínau sáyonī savyaṣṭhr̥sārathī́ samānaṃ hi ráthamadhitíṣṭhatastásmādāśvinó bhavatyetadvā́ asyaíkaṃ rátnaṃ yátsaṃgrahītā tásmā evaìténa sūyáte taṃ svamánapakramiṇaṃ kurute tásya yamau gā́vau dákṣiṇā tau hi sáyonī yádyamau yádi yamau na vindedápyanūcīnagarbhā́veva gā́vau dákṣiṇā syātāṃ tā́ u hyápi samānáyonī